הוועדה המיוחדת לפניות הציבור, כנסת 20, פרוטוקול מספר 41, 2016-02-16 12:00

ישראל אייכלר: אנחנו פותחים את הישיבה של הוועדה לפניות הציבור בעניין נושא הנפקת רישיונות נהיגה מנייר והמרת רישיונות בישראל ובמדינות זרות.

ישראל אייכלר: אני אפתח במשהו ששמעתי פעם באירוע מאוד מעניין, לא דרמטי, לא טרגי, אירוע.

ישראל אייכלר: בא האמן והיה קהל קטן מאוד והיו המון כיסאות ואף אחד לא בא, ואז הוא אמר ככה, כתוב 'בין העולם למזבח יבכו הכהנים', כשהכוהנים נכנסים לבית המקדש, כשהם עוברים בין האולם למזבח, שם הם בוכים.

ישראל אייכלר: זה מקום בערך של אמה עד אמה וחצי, בערך 90 ס"מ, אז הוא אומר שכשיש מעט אנשים אני יכול לדבר על הבעיה, לא להתבייש בפני קהל גדול.

ישראל אייכלר: הכוהנים ניצלו את הפינה הקטנה הזאת שם לבכות, לא לבכות בעזרה ובמקומות הגדולים.

ישראל אייכלר: הדיון הזה, מלכתחילה הוא מאוד פונקציונאלי, הבאנו את הפונים, הבאנו את האנשים המקצועיים.

ישראל אייכלר: מה שקורה בדיון הזה, שנדמה לי, אולי המנהלת תתקן אותי, שלפני 12 שנה כבר דיברנו על הדבר הזה.

ישראל אייכלר: יש את זה בפרוטוקולים?

<שלומית אבינח: לא, זה מ-2008.

<שלומית אבינח: אני לא זוכרת.

<קריאה: אני לא זוכר דיון כזה.

<קריאה: אני פה מ-2003, לא זוכר דיון כזה.

ישראל אייכלר: אז איך אני ישבתי בדיון כזה?

<שלומית אבינח: על רישיונות נהיגה מנייר?

ישראל אייכלר: מנייר.

ישראל אייכלר: נבדוק בפרוטוקולים - - -

<שלומית אבינח: אני לא זוכרת ובדרך כלל הזיכרון שלי די טוב לנושאים שלי.

<שלומית אבינח: בוועדה לפניות הציבור?

<שלומית אבינח: המדיניות שונתה ב-2008.

ישראל אייכלר: כי את התלונות האלה אני כבר קיבלתי הרבה שנים ואני זוכר שעשיתי את זה, ומה שאכפת לי, שזה עדיין לא סודר.

ישראל אייכלר: אני מקווה שהיום אנחנו נהיה אנשי בשורה.

ישראל אייכלר: אמרתי, הנושא הוא רישיונות נהיגה מנייר והמרת רישיונות במדינת ישראל ובמדינות זרות, ואני אתן את הרקע.

ישראל אייכלר: יש לנו פניות של תושבים זרים, תושבי חוץ, שמעוניינים להוציא בארץ רישיון נהיגה ישראלי, משהו מאוד בסיסי, הבעיה שלהם שהם צריכים לעבור מבחן שליטה ברכב, גם אם הם מחזיקים רישיונות נהיגה מחוץ לארץ, אבל בסוף הם מקבלים פתק שתוקפו לחצי שנה.

ישראל אייכלר: כשאני אומר פתק, זה דבר שלא מקובל בשום מקום בעולם.

ישראל אייכלר: אם באמריקה שוטר אמריקאי רואה פתק רישיון נהיגה הוא שואל אם הגיעו ממלזיה או מסרילנקה.

ישראל אייכלר: כי אולי שם נותנים רישיון נהיגה בנייר.

ישראל אייכלר: במדינה נורמלית היום יש כרטיסי פלסטיק, שזה משהו יציב.

ישראל אייכלר: ועוד דבר, אחרי חצי שנה הם צריכים לבוא עוד פעם פיזית למשרד הרישוי, לעמוד בתור, לשלם אגרה, לעבור בדיקות ראייה מחדש, כאילו בחצי שנה, בגלל שהם תושבים זרים, הם איבדו את הראייה.

ישראל אייכלר: ומה שאבסורד, שמדובר גם על נהגים שלמדו נהיגה בארץ.

ישראל אייכלר: יש לנו הרבה תיירים והרבה סטודנטים שלומדים פה נהיגה בארץ, אבל אין להם אזרחות ישראלית, אז הם צריכים עוד פעם לבוא כל חצי שנה ולבדוק להם את הראייה.

<קריאה: ולשלם אגרה.

ישראל אייכלר: ולשלם אגרה, זה ברור, הם חוצניקים.

ישראל אייכלר: אבל גם ישראלים נדרשים על כל דבר אגרה.

ישראל אייכלר: הפונים טענו בעיקר, קודם כל מדוע לא מודיעים להם שפג תוקף רישיונם, הם צריכים בעצמם לעקוב.

ישראל אייכלר: הם יכולים להיתקל בשוטר ואין להם רישיון, לא מודיעים להם.

ישראל אייכלר: ההמרה של הרישיון הישראלי מנייר בחוץ לארץ בלתי אפשרית, שכן מרבית המדינות בעולם אינן מכירות בנייר מישראל.

ישראל אייכלר: זה נוגע לאדם שנוסע לחוץ לארץ, לחגים, למשפחה, לאירוע, הם רוצים להחליף לכרטיס, היות שלא מקבלים את הנייר, אומרים להם 'אנחנו לא מקבלים ניירות כאלה'.

ישראל אייכלר: יש בעיה נוספת כשבאים לשכור רכב.

ישראל אייכלר: דרכם של תיירים שהם שוכרים רכבים, אז בחברות הרכב עושים להם בעיות קשות, זה לא רישיון שהם יכולים לבנות על זה.

ישראל אייכלר: יש לנו בעיה עם ביטוח ולכן נמצא פה איש איגוד הביטוח והיה לנו איש בשורה.

ישראל אייכלר: בחברות הביטוח אומרים 'איך אני אתן ביטוח מקיף כשלתייר יש נייר?

ישראל אייכלר: ' בן בלי שם.

ישראל אייכלר: אנחנו נשמע את תשובת חברות הביטוח לעניין הזה.

ישראל אייכלר: יש עוד נזק למדינה, וזה אני אומר לך, אדוני, כנציג משרד התחבורה, שיש כאלה שמעדיפים לעשות רישיון נהיגה בחוץ לארץ ולא בארץ.

ישראל אייכלר: כי מי שעושה רישיון נהיגה בחוץ לארץ, יש לו את הכרטיס מבחוץ, אבל אם הוא עושה פה, יש לו רישיון מנייר, שזה לא שווה בשום מקום.

ישראל אייכלר: זה אובדן הכנסות כי זה ציבור גדול מאוד, משקיעים בתיירות המון כסף כדי שיבואו למלון לאכול איזה ארוחת ערב, לעשות רישיון נהיגה זה הכנסה ופרנסה גם לחברות בתי הספר לנהיגה וגם לכולם.

ישראל אייכלר: קיבלנו תשובה ממשרד התחבורה שבאמת עולה חדש, אפילו תושב, הוא לא תייר, רק אם הוא עולה חדש והוא לא אזרח ישראלי, אז הוא לא יכול לקבל רישיון נהיגה ישראלי קבוע.

ישראל אייכלר: הם צריכים עוד כמה סיבות לשנות את זה, נשמע מהפונים.

ישראל אייכלר: יש בעיה שהרישיון הזמני מתואם עם משרד הפנים, כבר הייתה לי אז מלחמה, אז, כשאתם לא זוכרים מתי זה היה.

ישראל אייכלר: אולי זה היה כשהייתי חבר בוועדת הכלכלה, עכשיו אני זוכר.

ישראל אייכלר: הייתי חבר בוועדת הכלכלה, לא הייתי יושב ראש הוועדה, ואז התווכחנו עם משרד הפנים ואני טענתי שלא יכול להיות שהסנקציה שמשרד הפנים עושה על תיירים ותושבים שיעשו עלייה, רישיון הנהיגה יהיה איזה שהיא סנקציה לכפות על אנשים להיות עולים חדשים.

ישראל אייכלר: אני טענתי שאין קשר בין העובדה אם הוא עולה או תושב ובין יכולתו וידיעתו בנהיגה, שזה תפקיד משרד התחבורה כרגולטור לראות אם האיש יודע לנהוג.

ישראל אייכלר: אם הוא יודע לנהוג והוא אדם נורמלי אפשר לתת לו רישיון נהיגה.

ישראל אייכלר: אנשי משרד הפנים, הייתה להם אידיאולוגיה להפוך את התושבים לעולים, אז הם רצו לעשות מנוף לחץ.

ישראל אייכלר: לדעתי זה אפילו לא חוקי.

ישראל אייכלר: אבל אז זה לא עזר לי, נראה מה יהיה היום.

ישראל אייכלר: אני מציע, וסליחה שאני מציע לפני הדיון, שאולי צריך להסדיר הסדר דומה שיש לעיתונאים.

ישראל אייכלר: אני כעיתונאי יכול להגיד לכם שאני לא חושב שלעיתונאים מגיע יחס מיוחד, גם לא קיבלתי אף פעם, שיהיה אותו דבר לסטודנטים ותלמידי ישיבה, שהרבה מהם נמצאים בארץ במשך שנים.

ישראל אייכלר: אותו הסדר שיש לגבי העיתונאים, שכן מקבלים את הכרטיס הזה, ולא נייר, שיקבלו גם הם.

ישראל אייכלר: אז בואו נפתח את הדיון עם הפונים, כהרגלנו.

ישראל אייכלר: הפונה הראשון, לוי קרן.

<לוי קרן: אני נמצא פה בארץ כבר הרבה זמן, אני לומד פה בישיבת בעלז.

<לוי קרן: לפני כמה שנים יצא חוק שמישהו שנמצא יותר משישה חודשים בארץ, אסור לו לנהוג ברכב ברישיון זר והוא לא יכול לשכור רכב עם רישיון זר וצריך לעשות המרה.

<לוי קרן: לכן הלכתי להוציא רישיון ישראלי.

<לוי קרן: באתי לשם, קיבלתי את הפתק הזה והיה כתוב שהתוקף זה רק לחצי שנה ואני צריך לבוא לחדש את זה.

<לוי קרן: באתי כל חצי שנה לחדש את זה וזה עולה אגרה.

<לוי קרן: אחרי כמה זמן ראיתי שאני יוצא כל פעם פחות משישה חודשים, אמרתי לעצמי שחבל לי כל פעם לעמוד בתור ולעבור את ה - - - אני לא רוצה להגיד את המילה סיוט, במשרד הרישוי, של עמידה בתור, אז פשוט ויתרתי על זה ולא חידשתי אותו, כי אני ידעתי שאני נמצא פה פחות משישה חודשים.

<לוי קרן: בסוף נודע לי שזו טעות שלי, כי יש פה חוק של מצטבר ולא מצטבר, אז בעצם אסור לי בכלל לנהוג פה בארץ עם רישיון זר ואני חייב את הרישיון הזה.

<לוי קרן: באתי לחדש את הרישיון אז אמרו לי שפג התוקף של הרישיון ולכן אני צריך, כמו כל רישיון ישראלי, לעבור עוד פעם מבחן שליטה, מבחן ראייה, בדיקת רופא, בדיקת עיניים.

ישראל אייכלר: כולל טסט?

<לוי קרן: הכול הכול מחדש, כמו רישיון ישראלי שפג התוקף של שלוש שנים.

<לוי קרן: השאלה שלי, האם זה רישיון?

<לוי קרן: אם זה רישיון נהיגה, אז למה אני לא מקבל כרטיס?

<לוי קרן: למה לא שולחים לי הודעות בדואר כמו כל רישיון ישראלי?

<לוי קרן: למה אני צריך לחדש את זה כל חצי שנה?

<לוי קרן: למה אני צריך לשלם אגרה כל חצי שנה?

<לוי קרן: כלומר מה אני שונה מרישיון אמיתי ישראלי.

<לוי קרן: ואם זה לא רישיון ישראלי, אז למה אני צריך לעבור את כל הבדיקות עוד פעם וכל הדברים האלה.

<לוי קרן: קניתי רכב, ברוך ה', הכול עבר, הגעתי לעשות ביטוח, אני לא יכול לעשות ביטוח כי אין לי רישיון ישראלי.

<לוי קרן: הרישיון הזר, אומרים לי, הוא לא חוקי, כי אני נמצא פה יותר משישה חודשים, אז בעצם אני לא יכול לעשות ביטוח לרכב שלי.

<לוי קרן: אני באמת לא יודע איך אני מתקדם פה, אני צריך לעבור שוב את כל הסיפור הזה ולעשות את הרישיון, הפתק, הזה, או מה?

ישראל אייכלר: זאת אומרת לא רק שאתה לא יכול לעשות ביטוח, אתה צריך ללכת לעשות רישיון - - -

<לוי קרן: וכל הבדיקות, יש לי רכב בחניה.

ישראל אייכלר: וגם את הטסט.

<לוי קרן: זה ייקח חודשיים לפחות.

ישראל אייכלר: ואתה צריך להצליח לעבור את הטסט, כי אני בטוח שנהגים היום שנוהגים 30 שנה, אם יעשו להם טסט, אני לא בטוח שהם יעברו בטסט ראשון.

<שלומית אבינח: הוא לא נוהג 30 שנה.

ישראל אייכלר: לא, אפילו 30 שנה.

ישראל אייכלר: אני כבר נוהג יותר מ-30 שנה, אבל אם יעבירו אותי עכשיו טסט ויגידו לי לעשות רוורס - - -

<שלומית אבינח: זינוק בעלייה.

ישראל אייכלר: זינוק בעלייה אני עוד יודע, אבל רוורס, להיכנס בין שתי מכוניות, אז אני עלול להיכשל, לפחות בטסט ראשון.

<חנן אהרון: וגם ההרגלים של נהג ותיק, הוא כבר לא כמו נהג חדש שמקפיד על הכול, לכן הרבה מהם גם לא עוברים את הטסט כי הם צריכים לחזור חזרה לנהיגה הנכונה.

ישראל אייכלר: אני עוד מהנהגים שעושים וינקר כל פנייה, אבל היום יש שנהגים שימינה ושמאלה, הם לא יודעים בשביל מה המוט הזה של הווינקר קיים.

ישראל אייכלר: אם אלה יצטרכו לעשות טסט, אז מה אנחנו רוצים מאנשים - - -

<לוי קרן: עוד נקודה קטנה.

<לוי קרן: בדקתי את כל הדברים באינטרנט, ראיתי שיש הרבה דיונים על הנושא הזה וגם המשרדים לא מתואמים איך לאכוף את הנושא הזה.

<לוי קרן: זאת אומרת למשטרה יש נוהל אחד, למשרד הרישוי יש נוהל אחר ולביטוח יש נוהל אחר ולשופטים גם נוהל אחר.

<לוי קרן: זאת אומרת חברות הביטוח תמיד לא רוצות לבטח את תושב החוץ, כי הם טוענים שאין להם רישיון, השופטים מצד שני אומרים 'אי אפשר להגיד שאין לו רישיון בכלל, כי יש לו רישיון בפועל במדינה זרה', המשטרה בכלל אוכפת את זה בצורה הזאת, הם בכלל לא בודקים באופן מצטבר/לא מצטבר.

<לוי קרן: אז בעצם זה משהו פתוח לגמרי וכל אחד מחליט לפי מה הוא - - -

ישראל אייכלר: צריך לעשות סדר בעניין.

<ניסן שמש: זו בעיה ש - - -

ישראל אייכלר: אתה הפונה השני, יש לך זכות דיבור.

<ניסן שמש: כשבאתי לעשות את הרישיון פג תקפו, עכשיו שמתי לב שפג תוקף אתמול, ה-15.2.

ישראל אייכלר: ולא ידעת.

<ניסן שמש: אני היום שמתי לב, הוצאתי את זה להביא את זה לפה.

ישראל אייכלר: אבל לא הודיעו לך שפג התוקף.

<ניסן שמש: אף אחד לא הודיע לי.

ישראל אייכלר: לאזרח ישראלי כן מודיעים?

<חנן אהרון: הוא מקבל רישיון נהיגה לחצי שנה.

ישראל אייכלר: לא, אבל אם אני מקבל לשש שנים.

<שלומית אבינח: לעשר שנים אתה מקבל.

<חנן אהרון: למי שלא חידש מודיעים לו.

<חנן אהרון: אני שולח לו לפני החידוש, דהיינו שחודש וחצי לפני תום התוקף אנחנו שולחים רישיון.

ישראל אייכלר: ולאלה לא.

<חנן אהרון: למי שמעוכב אני שולח.

<חנן אהרון: נגיד יש לו קנסות, יש לו זה, אני שולח לו שהוא מעוכב, שיסדיר את זה, חצי שנה לפני.

ישראל אייכלר: אבל חודש לפני אתה שולח לכולם.

<חנן אהרון: חודש וחצי-חודשיים אנחנו שולחים - - -

ישראל אייכלר: אבל להם בכלל לא.

<חנן אהרון: להם, הוא צריך להגיע פיזית למשרד הרישוי - - -

ישראל אייכלר: תיכף נדבר על זה.

<ניסן שמש: עוד דבר, כשבאתי לעשות את הרישיון הזה, בארצות הברית, שמשם אני מחזיק רישיון נהיגה, בדרך כלל טסט והכול עושים רק על רכב עם תיבת הילוכים אוטומטית.

<ניסן שמש: באירופה ברוב המקומות הרכבים הם רכבים עם גיר ידני.

<ניסן שמש: כשבאתי לעשות המרה חשבתי שאני אעשה פה מבחן שליטה על רכב גיר וכך כשאני נוסע לאירופה יהיה לי גם רישיון על גיר רגיל.

<ניסן שמש: כך אני יכול לשכור רכב באותו אזור.

<ניסן שמש: חשבתי לעשות את זה, אמרו לי 'כן, בסדר, אתה יכול לעשות את זה'.

<ניסן שמש: אני לא ידעתי שאני מקבל פתק, אני חשבתי שאני מקבל כרטיס, בפועל לא עשיתי את זה.

<ניסן שמש: מזל, כי זה לא היה שווה לי כלום.

ישראל אייכלר: למה הפתק לא שווה?

ישראל אייכלר: כשתבוא לאירופה עם הפתק הזה לא יכירו בזה?

<ניסן שמש: לא יכירו בזה, כי כשאני שוכר רכב אני שוכר את זה עם הרישיון האמריקאי, הכרטיס.

<ניסן שמש: אף אחד לא שואל אותי אם אני ישראלי.

<ניסן שמש: פשוט לשכור רכב - - -

ישראל אייכלר: אז מה הבעיה?

<ניסן שמש: לא, אם אני רוצה לשכור רכב הילוכים אני צריך רישיון מיוחד בשביל רכב הילוכים, הרישיון האמריקאי לא תקף - - -

ישראל אייכלר: האמריקאי לא תקף ועם זה אתה לא יכול - - -

<ניסן שמש: ועם זה אני לא יכול לשכור רכב בשום מקום.

<ניסן שמש: גם פה בארץ, אני חושב שחברות השכרה לא יקבלו את זה.

<ניסן שמש: אני לא ניסיתי, היום יש לי רכב משלי, אבל שנים כששכרתי רכבים אף פעם לא ביקשו את זה, כל פעם ביקשו רק את הכרטיס, אפילו שהייתי פה יותר משישה חודשים עם כל הנושא הזה.

ישראל אייכלר: אהרון סנדרס.

<אהרון סנדרס: אני לא רואה שזה עשה לי שום דבר.

<אהרון סנדרס: הייתה לי תעודה לפני חצי שנה בערך, מישהו פגע ברכב שלי, הוא היה בחניה, אחרי זה הגעתי לביטוח, אמרתי 'יש לי ביטוח', הבאתי לו את הרישיון שלי, הוא אומר לי 'לא, הרישיון הזה, יש בעיה, זה לא רישיון ישראלי', אמרתי לו 'מה זה לא רישיון ישראלי?

<אהרון סנדרס: ' עשיתי פה טסט, עברתי כבר הכול, למה זה לא ישראלי?

<אהרון סנדרס: 'אין לך', עשו לי בעיות בחודשיים האלה, אם זה כן רישיון או זה לא רישיון.

ישראל אייכלר: בחברת הביטוח?

<אהרון סנדרס: נכון.

ישראל אייכלר: אז מישהו שנתן לך מכה בארץ, אז - - -

<אהרון סנדרס: נכון, הם לא רצו לתת לי את הנזק, אמרו 'אין לך ביטוח'.

<אהרון סנדרס: אמרתי 'מה זה אין לך ביטוח?

<אהרון סנדרס: עשיתי פה טסט', זה לא נקרא, שאלתי אותו, מה זה כן רישיון ישראלי?

<אהרון סנדרס: אני לא יכול לקבל כרטיס, זה הרישיון היחידי שאני מקבל, אין לי עוד משהו.

<אהרון סנדרס: אז היה לי ויכוח איתו חודשיים עד שקיבלתי משהו מהביטוח.

ישראל אייכלר: איך הוויכוח הסתיים?

ישראל אייכלר: זאת אומרת למה הוא כן הסתיים בסוף?

<אהרון סנדרס: אני לא יודע מה הייתה - - - בסוף אני קיבלתי מהם את הכסף.

ישראל אייכלר: יכול להיות שזה היה פקיד אחר שכן הבין וזו הבעיה, שפקיד רואה נייר ואומר 'תעזוב אותי, זה לא רישיון'.

ישראל אייכלר: אז בוא ניתן למשרד התחבורה ואחר כך הביטוח, כי משרד התחבורה נותנים לנו את התמונה הכוללת.

<לוי קרן: עוד מילה אחת, כתוב שצריכים תמיד בצמוד לזה להחזיק בכיס גם את הרישיון הזר.

<לוי קרן: זאת אומרת שזה רק בתוקף עם הרישיון הזר.

ישראל אייכלר: ומי שאין לו?

<לוי קרן: - - - רישיון זר וגם את הדרכון עליי.

<לוי קרן: אני צריך כל הזמן - - -

ישראל אייכלר: בוא נראה את הטופס.

<חנן אהרון: אני מכיר את הטופס.

<חנן אהרון: זה אנחנו צריכים כותבים אצלנו, שזה הומר על פי רישיון זר.

<לוי קרן: הוא הונפק על סמך דרכון?

<חנן אהרון: כן, הרישיון הוא רישיון ישראלי.

<חנן אהרון: אני אסביר, אני חושב שנעשה סדר בדברים.

ישראל אייכלר: רגע, אבל הם צודקים שהוא צריך ל - - -

<חנן אהרון: לא.

ישראל אייכלר: תן לי את הטופס, בוא נראה, אולי גם אני - - -

<חנן אהרון: לא, הם לא צודקים, אני אסביר למה.

<לוי קרן: אני יודע שאמרו לי שצריכים תמיד להחזיק גם את הרישיון הזר.

ישראל אייכלר: נכבדי, 'צמוד לספח זה ניתן לך רישיון נהיגה'.

ישראל אייכלר: 'המרה על פי רישיון זר תונפק על סמך דרכון'.

ישראל אייכלר: איפה כתוב פה שצריך את הרישיון הנוסף?

<לוי קרן: אבל זה מה שאמרו לנו.

ישראל אייכלר: השוטרים דורשים את זה מכם?

<לוי קרן: אני לא חושב ששוטר יקבל את זה, זה על סמך הרישיון הזר, 'אז איפה הרישיון הזר?' הם שואלים.

ישראל אייכלר: אולי הוא מבקש ממך דרכון?

<לוי קרן: לא, הוא מבקש לראות שיש לי באמת רישיון.

<שלומית אבינח: אבל יש כאלה שלמדו בארץ ואין להם רישיון זר, אז מה?

<לוי קרן: אז לא כתוב רישיון זר, אצלנו כתוב רישיון - - -

<חנן אהרון: אני אסביר.

ישראל אייכלר: אתה תפתור לנו את כל הבעיות.

<חנן אהרון: יש רישיון נהיגה קבוע עם תמונה ויש רישיון נהיגה זמני.

<חנן אהרון: רישיון נהיגה זמני מונפק למי שאינו זכאי לקבל רישיון נהיגה קבוע משם.

<חנן אהרון: נהג שחידוש הרישיון שלו מותנה בבדיקות רפואיות או בקורס רענון או קורס נהיגה מונעת או בקנסות שהוא חייב או בהוצאה לפועל, כל מיני הגבלות שמונעות את חידוש הרישיון הקבוע, אנחנו מנפיקים רישיון נהיגה זמני.

<חנן אהרון: נניח מי שלא שילם קנסות, מרכז הקנסות, יש הגבלה על רישיון הנהיגה, הוא מגיע איתם נניח לאיזה שהוא הסדר ואז אנחנו מנפיקים לו כל פעם לחצי שעה עד שההסדר נגמר.

<חנן אהרון: מי שמחויב בבדיקות רפואיות, הוא צריך להגיע לבצע בדיקות רפואיות, אני לא יכול לתת לו רישיון נהיגה קבוע, יכול להיות שהוא לא זכאי, יכול להיות שצריך בדיקות מעבר.

<חנן אהרון: אנחנו מאפשרים לו, רשייון נהיגה זמני בעצם - - -

ישראל אייכלר: גם להם אתם נותנים ניירות?

<חנן אהרון: כן.

<חנן אהרון: אנחנו נותנים את הרישיון הזה כדי לאפשר לו את המרווח, את הזמן הזה לטפל בבעיה שלו.

<חנן אהרון: למשל אדם שפג תוקף רישיונו ולא ביצע בדיקות רפואיות כי הוא מעל גיל 70, או מעל גיל 60 נהג מקצועי, הוא לא קיבל את הרישיון בדואר וכן הלאה, אנחנו לא יכולים לעצור לו פתאום ביום אחד את הרישיון או קנסות, אז הוא צריך להסדיר את זה מול מרכז הקנסות.

<חנן אהרון: אני מאפשר לו את הרישיון הזמני הזה ל-180 יום.

<חנן אהרון: קבוע בתקנות התעבורה שרישיון זמני הוא ל-180 יום.

<חנן אהרון: אני נותן לו את זה כדי להסדיר את מה שהוא - - -

<שלומית אבינח: זה שיש לו חוב, אז עד שהוא לא מסיים את החוב הוא גם מסתובב עם - - -

<חנן אהרון: אבל יש הסדר שהוא עושה.

<חנן אהרון: אנחנו נותנים לו בפעם הראשונה חצי שנה.

<חנן אהרון: מרכז קנסות, הוא הכניס לו הגבלה, אנחנו נותנים לו חצי שנה ראשונה, אפילו אם הוא לא שילם, אם הוא לא הולך להסדר איתם אז אנחנו לא מאפשרים חידוש נוסף.

<חנן אהרון: אם יש לו הסדר איתם אנחנו מנפיקים כל פעם חצי שנה מול מרכז הקנסות עד שפריסת התשלומים שלו מסתיימת.

<חנן אהרון: לא לתת לו להיות בלי רישיון, אז אנחנו מאפשרים את זה.

<חנן אהרון: מי שצריך בדיקות רפואיות, אני נותן לו חצי שנה, למרות שאני לא יודע מה מצבו הרפואי, שזה גם - - - אבל נותנים לו את האפשרות.

<חנן אהרון: יכול להיות שהוא לא קיבל בדואר, לא הגיע אליו, אז אנחנו מאפשרים חצי שנה ראשונה.

<חנן אהרון: בשנה הזו רישיון הנהיגה מנייר.

<חנן אהרון: מה זה נייר?

<חנן אהרון: זה רישיון נהיגה תקף, מוכר בישראל לכל דבר ועניין.

<חנן אהרון: ברגע שמשלמים אותו הוא הופך להיות תקף.

ישראל אייכלר: אמרת בישראל.

<חנן אהרון: כן, אני מדגיש בישראל ואני אומר גם מה קורה בחוץ לארץ, במדינות אחרות.

<חנן אהרון: בישראל הוא תקף, הוא בסדר גמור, אתה יכול לנהוג איתו, כמובן בצמוד לתעודת זהות, לתעודה מזהה אחרת, נגיד לדרכון, דיברנו פה על העניין הזה.

<חנן אהרון: אני אגיד עוד מעט לעניין של 2008, מה שהחלטנו במשרד, אבל רק לעשות קצת סדר בעניין.

<חנן אהרון: לגבי המרת רישיון נהיגה, לפי תקנות התעבורה כיום, נהג שמגיע עם רישיון נהיגה זר רשאי לנהוג על פי התקנה בישראל שנה אחת, מיום הגיעו לישראל.

<חנן אהרון: יש לו אפשרות לנהוג שנה ברישיון הזר שלו, כמובן שבצמוד לדרכון, תעודה מזהה.

<שלומית אבינח: איך אתה יודע שהוא שנה?

<חנן אהרון: מיום כניסתו לארץ.

<שלומית אבינח: איך אתה יודע?

<חנן אהרון: יש לו תיעוד על זה במרשם יציאות וכניסות או בדרכון ממשרד הפנים.

<שלומית אבינח: לא, אבל אם שוטר עוצר אותו.

<חנן אהרון: הוא מבקש דרכון, הוא רואה את הכניסה שלו לארץ.

ישראל אייכלר: מה הסיבה שרק שנה?

<חנן אהרון: כך נקבע בתקנה.

<חנן אהרון: נתנו להם שנה, נניח מי שבא לתקופה של שנה, אז לא רצו שהוא יעשה רישיון ישראלי.

<חנן אהרון: הוא מגיע לשנה לשליחות, הוא מגיע לשנה כתייר, או מכל סיבה אחרת, מי שמגיע לארץ, אז אנחנו מאפשרים לו.

<חנן אהרון: זה הדדי גם בחו"ל, גם ישראלי שנוסע לחו"ל.

<חנן אהרון: אז הוא יכול לנהוג שנה, לאפשר לו, יכול להיות שהוא בא רק לשנה, הוא לא צריך להוציא כספים ולהוציא רישיון ישראלי.

ישראל אייכלר: אבל אם הוא בא לעשר שנים, אם הוא יודע לנהוג, מה זה משרד התחבורה?

ישראל אייכלר: הוא בודק אם הוא יודע לנהוג.

<חנן אהרון: הוא יודע לנהוג, אז אנחנו מגיעים להמרה.

<חנן אהרון: יש אפשרות לנהוג שנה עם רישיון זר.

<חנן אהרון: המרת רישיון נהיגה לפי תקנה 216 לתקנות תעבורה מסדירה את העניין של המרת רישיון לסוגים שונים.

<חנן אהרון: מגיע עולה חדש, הוא מגיע עם רישיון מחו"ל, אנחנו מאפשרים לו לנהוג בשנה הראשונה ויש לו גם שלוש שנים זמן להמיר את הרישיון, שהוא יעמוד בתנאי ההמרה.

<חנן אהרון: ההמרה אומרת שהוא עושה בדיקות רפואיות כמו כל נהג ואנחנו גם מחייבים אותו במבחן עיוני, הוא פטור מחובת שיעורי נהיגה מינימליים והוא חייב רק במבחן שליטה.

<חנן אהרון: למה עשינו את מבחן השליטה?

<חנן אהרון: אני אומר פה - - -

ישראל אייכלר: מבחן שליטה זה טסט?

<חנן אהרון: מבחן שליטה - - -

ישראל אייכלר: טסט מעשי.

ישראל אייכלר: תיאוריה לא?

ישראל אייכלר: התמרורים ו - - -

<חנן אהרון: לא, התמרורים הם בינלאומיים, אנחנו מניחים שהוא יודע את החוק.

<חנן אהרון: אני אסביר משהו.

<חנן אהרון: עד תחילת שנות ה-90, הייתי אז בוחן נהיגה, הגיעו נהגים עולים חדשים ממדינות שונות ואז היית עושה המרה באופן ישיר, זאת אומרת הגעת עם רישיון זר, הגעת למשרד הרישוי, החליפו לך מה שנקרא נייר בנייר ובזה הסתיים הסיפור.

<חנן אהרון: מסתבר, במבחנים שעשינו, נגיד לדרגות גבוהות יותר אפילו, מבחנים לאוטובוס וכן הלאה, הגיעו עולים חדשים עם מסמכים שהם נהגו בחו"ל כך וכך שנים, בחברות כאלה ואחרות, הכול מתועד, ועשינו להם מבחן שליטה.

<חנן אהרון: אני אומר לכם שהיינו צריכים לצאת עם האוטובוס ממשרד הרישוי, אני אומר את זה כבוחן, הוא לא הצליח להוציא את האוטובוס ממשרד הרישוי אפילו.

ישראל אייכלר: רגע, מה היה?

ישראל אייכלר: שהייתם צריכים להוציא את האוטובוס?

<חנן אהרון: לא, הוא נבחן לאוטובוס, נגיד, או למשא כבד והוא הביא רישיונות, מסמכים שהוא היה 20 שנה נוהג על הקו בין בלרוס ללא יודע איפה.

<חנן אהרון: בסדר, אנחנו מכבדים, אבל עשינו להם מבחן שליטה מעשי באוטו ואדם לא הציג יכולת נהיגה מינימלית ש - - -

ישראל אייכלר: להוציא את האוטובוס מהשער?

<חנן אהרון: כן, רק להוציא אותו ממשרד הרישוי, אני לא מדבר על הנהיגה בהמשך.

<חנן אהרון: נתתי דוגמאות קצת קיצוניות, אבל אני אומר, אחרי שבדקנו את העניין באופן רחב, בכל הארץ, הוחלט שאנחנו צריכים לעשות מבחן שליטה.

<חנן אהרון: מבחן שליטה זה לא טסט, אתה הנהג ויש לך רישיון, אנחנו מכבדים מאיפה שבאת וזה בסדר, אבל מה שנקרא את המינימום, להיות בטוח שאני מעלה לכביש פה נהג שאכן יש לו מיומנות מינימלית בנהיגה.

<חנן אהרון: מבחן השליטה הוא לא טסט של נהג חדש שאני מבקש את כל האלמנטים.

<חנן אהרון: אנחנו יודעים שהוא נהג, ברור לנו שהנהג הזה הוא נהג ואנחנו רוצים לראות את יכולת הנהיגה שלו באופן כללי.

ישראל אייכלר: יש בנהלים הבדל בין הטסט הזה לטסט?

<חנן אהרון: בהחלט, גם בבוחנים עצמם.

<חנן אהרון: הטסט הוא רבע שעה, לתלמיד רגיל זה חצי שעה, והבוחן שיוצא למבחן שליטה, כמובן שהוא יודע, בכל הסדנאות והקורסים אנחנו מסבירים לו שזה מבחן שליטה, הוא יוצא עם שלושה לשעה, זה רבע שעה לכל אחד.

<חנן אהרון: הוא גם יודע שהאלמנטים שהוא צריך לבדוק הם שונים, הם זהירות כללית, נגיד סיכון עוברי דרך.

<חנן אהרון: אנחנו בודקים את הדברים הבסיסיים, שאתה יודע להיות שקט - - -

ישראל אייכלר: זה צריך לעשות כל חצי שנה?

<חנן אהרון: לא, זה הוא עושה פעם אחת, ברגע שהוא מבקש להמיר את הרישיון בישראל.

ישראל אייכלר: בפעם הראשונה.

<חנן אהרון: המיר את הרישיון, הוא מקבל רישיון נהיגה ישראלי לכל דבר, מבחינתנו הוא נהג כמו כל נהג אחר בישראל.

<שלומית אבינח: זה נהג ישראלי.

<חנן אהרון: לא, אני דיברתי על עולים חדשים - - -

<שלומית אבינח: כן, הם אזרחים.

<חנן אהרון: ואני דיברתי על תושב חוזר, ישראלי.

<חנן אהרון: נותנים לו עד שנה אפשרות להמיר.

<חנן אהרון: כלומר אפשרות ההמרה מוגבלת בזמן.

<שלומית אבינח: לא, אבל אם הוא עשה - - -

<חנן אהרון: כן, המרת רישיון היא רק על סמך רישיון זר.

<שלומית אבינח: זה שלמד בארץ, אתם לא עושים לו.

ישראל אייכלר: ודאי שלא.

<חנן אהרון: לא, אם הוא הוציא רישיון בישראל מוציא.

<חנן אהרון: מה זה המרה?

<חנן אהרון: להחליף את הרישיון הזר ברישיון ישראלי.

<חנן אהרון: קבענו לוחות זמנים לאותם נהגים בתקנה, לתושב חוזר יש עד שנה אפשרות לעשות את ההמרה.

<חנן אהרון: מה קורה אם הוא עבר את השנה, נניח, או שלוש שנים כעולה חדש?

<חנן אהרון: הוא יכול לעשות כמו כל נהג אחר בישראל, כמו כל אזרח, תיאוריה, שיעורים וטסט.

<חנן אהרון: תנאי ההמרה שקבענו זה לתקופות שהוא הולך להמיר את הרישיון, שנה, שלוש שנים לעולה חדש או תייר.

<חנן אהרון: גם תייר שמגיע לארץ, עם אשרה של תייר, יכול להמיר את רישיונו, הוא רוצה לנהוג על רישיון ישראלי, הוא יכול לעשות המרת רישיון אותו דבר, מבחן שליטה והוא מקבל רישיון.

<שלומית אבינח: מכל המדינות?

<חנן אהרון: אני אומר פה בארץ.

<שלומית אבינח: מכירים בכל המדינות?

<חנן אהרון: בטח, בהחלט.

<חנן אהרון: הייתה תקופה שהיו גם רישיונות נהיגה שהיינו שולחים לקב"ט, מדינות שאין להן יחסים דיפלומטיים עם ישראל, נניח.

<חנן אהרון: היינו צריכים לשלוח את זה לקב"ט כדי שיבדוק את האמינות של הרישיון.

<חנן אהרון: הפסקנו לעשות את זה, מבחינה משפטית באיזה שהוא שלב בשנים האחרונות, והיום אנחנו מקבלים, איך אומרים?

<חנן אהרון: תעשה מבחן שליטה, ערכות רפואיות, נראה מה אתה יודע, תעלה לכביש, תקבל רישיון ישראלי לכל דבר.

ישראל אייכלר: לכמה זמן?

<חנן אהרון: אין הגבלה.

<חנן אהרון: כמו ישראלי.

ישראל אייכלר: לעולים?

<חנן אהרון: זה היה כך כל הזמן, אבל זה המרה.

ישראל אייכלר: בוא נתמקד עכשיו ב - - -

<חנן אהרון: לכן כשהיושב ראש אמר שצריכים לעשות בדיקות כל חצי שנה כשבאים להמיר, זה לא מדויק.

ישראל אייכלר: רק אם הוא לא שילם שנה שלמה?

<חנן אהרון: אני אסביר.

<חנן אהרון: ההמרה על פי רישיון זר, שאנחנו כותבים פה, אצלנו זה מופיע המרה על פי רישיון זר, זאת אומרת לדעת שהרישיון הזה הומר על פי רישיון זר וזה מסביר למה אנחנו כותבים.

<חנן אהרון: עכשיו אני הולך לעניין של מה שקרה ב-2008.

<חנן אהרון: מנכ"ל משרד התחבורה בזמנו, מר יעקב גנות, הגיע אלינו בהיותו ראש מנהלת ההגירה, ראש רשות ההגירה, אם אתה זוכר שהיה כזה דבר - - -

ישראל אייכלר: אני זוכר אותו כשהוא היה נציב שרות בתי הסוהר.

<חנן אהרון: אחר כך הוא היה גם ראש מינהל האוכלוסין והוא היה ראש רשות ההגירה והגיע אלינו כמנכ"ל משרד התחבורה.

<חנן אהרון: ומסתבר שרישיון הנהיגה שאנחנו מנפיקים, אתה נותן תמונה, ב-2006 הוחלט שאנחנו נותנים רישיון לעשר שנים, פעם היה כל שנה ואחר כך כל שנתיים.

<חנן אהרון: בסוף אמרו כל עשר שנים זה גם בסדר ואדם קיבל רישיון נהיגה לעשר שנים.

<חנן אהרון: אדם, תייר, עולה חדש, מישהו שהוא לא רשום במרשם האוכלוסין וכן הלאה, קיבל רישיון נהיגה לעשר שנים.

<שלומית אבינח: זה לפי יום ההולדת.

<חנן אהרון: פג תוקף של כבוד היושב ראש.

<חנן אהרון: עוד לא שלחו לך?

ישראל אייכלר: לא, לא קיבלתי.

ישראל אייכלר: בעוד חודש בדיוק.

ישראל אייכלר: ה-27.3.

<חנן אהרון: אני לא רוצה להאשים את הדואר, הכי קל להאשים היום את הדואר, אני לא עושה את זה.

<חנן אהרון: באמת שלא.

<חנן אהרון: אולי הכתובת הוחלפה או משהו.

ישראל אייכלר: לא ב-22 השנה האחרונות.

<חנן אהרון: אני לא מאשים אף אחד.

<חנן אהרון: אז עכשיו הוחלט ככה, היה מצב שהוציאו רישיון נהיגה לעשר שנים לתיירים, למי שלא רשום במרשם האוכלוסין בישראל.

ישראל אייכלר: זה היה לעשר שנים?

ישראל אייכלר: היה לי לשש שנים.

<חנן אהרון: עשר.

ישראל אייכלר: מתי קיבלתי את זה?

ישראל אייכלר: סליחה שאני לוקח את זה כדוגמה, אבל - - - איפה כתוב מתי קיבלתי את זה?

<חנן אהרון: יש תאריך ההוצאה.

ישראל אייכלר: 2006.

ישראל אייכלר: ב-17.10.2006 קיבלתי את זה - - -

<חנן אהרון: והחידוש ב-2016.

ישראל אייכלר: כן, עשר שנים.

ישראל אייכלר: לפי הלועזי אנחנו היום בשני, נכון?

<חנן אהרון: נכון, אדר ב'.

ישראל אייכלר: אז עוד חודש.

<חנן אהרון: אז היה מצב שנהגים כאלה שהגיעו עם אשרת שהייה לארץ - - -

ישראל אייכלר: אבל אל תיתנו לי מנייר כי אני עוד לא בן 70.

<חנן אהרון: מנייר לא תקבל.

<חנן אהרון: אתה תקבל מנייר, אתה מחדש אותו.

<חנן אהרון: כל אזרח בישראל מקבל מנייר, הוא מחדש אותו, משלם אותו ואז שולחים לך הביתה רישיון עם תמונה.

<שלומית אבינח: בלי תשלום לא מקבלים.

ישראל אייכלר: אין דבר כזה בלי תשלום.

<חנן אהרון: בישראל יש משהו שלא משלמים עליו?

<חנן אהרון: מחזיק רישיון בישראל שאינו רשום במרשם האוכלוסין, או שהוא שוהה בישראל באופן זמני, הגיע תייר או כל אחד אחר במעמד כזה שהוא לא תושב, מעמד זמני בארץ, הוא קיבל רישיון נהיגה לעשר שנים.

<חנן אהרון: רישיון נהיגה עם תמונה שנתנו אותו לעשר שנים היום, כבודו יודע שעם רישיון נהיגה אפשר גם להצביע בכנסת, יש לו תוקף - - -

<שלומית אבינח: כמו תעודת הזהות.

ישראל אייכלר: אם הוא רשום בפנקס הבוחרים.

<חנן אהרון: כן, אבל פעם זה היה רק תעודת זהות, אתה זוכר את הימים האלה.

<חנן אהרון: היום גם רישיון נהיגה.

<חנן אהרון: יש לזה תוקף, מכירים ברישיון הזה היום.

<חנן אהרון: אתה נכנס לכנסת, בבנק.

ישראל אייכלר: טוב מאוד, בכל העולם זה ככה.

<חנן אהרון: מצוין, אז הרישיון הזה מצוין.

<חנן אהרון: האנשים האלה לקחו את הרישיון, תוקף האשרה שלהם בישראל פג אחרי שנה, נניח, הוא שוהה בישראל והוא מסתובב בישראל, הוא מסתובב בארץ עם רישיון נהיגה עם תמונה, השוטרים עוצרים אותו, הוא נכנס לכנסת, הוא יכול להסתובב בכל מקום עם רישיון נהיגה עם תמונה.

<חנן אהרון: רישיון נהיגה עם תמונה זה בתוקף.

<חנן אהרון: זאת אומרת אשרת השהייה שלו בישראל, הוא שוהה בלתי חוקי בישראל מבחינת משרד הפנים, במרשם האוכלוסין הוא לא רשום, והוא מסתובב בארץ עם רישיון נהיגה בתוקף ויכול להיכנס לכל מקום, גם לכנסת, וגם לעזריאלי עם מכונית תופת.

<חנן אהרון: למה אני אומר את הדברים האלה?

<חנן אהרון: יש פה סיבה שבעיקרה היא הייתה ביטחונית, שהאנשים האלה - - -

ישראל אייכלר: מה זאת אומרת?

ישראל אייכלר: השב"חים הפלסטינים גם קיבלו רישיונות כאלה?

<חנן אהרון: עכשיו אני הולך לזה.

<חנן אהרון: באו אזרחים שהם תושבי אזור.

<חנן אהרון: תושבי אזור, יודע כבודו שאזור יהודה ושומרון, שלפי תקנה 175 לתקנות תעבורה אינם מורשים לקבל רישיון נהיגה ישראלי בישראל, הם אינם מורשים גם לנהוג בישראל.

<חנן אהרון: תושבי אזור.

<חנן אהרון: מי שהוא תושב אזור יהודה, שומרון ועזה אינו רשאי לנהוג במדינת ישראל.

<חנן אהרון: הגיעו כאלה, הם נכנסו לארץ בכניסה הרגילה, אני סתם נותן דוגמאות, מכל מיני מדינות, הוא בא להמיר את הרישיון, הוא ביסודו תושב אזור, הוא מחזיק ברישיון נהיגה באחת המדינות בחו"ל והוא בא לעשות המרת רישיון, שנמיר לו את הרישיון על סמך היותו תייר ואז הוא מקבל רישיון נהיגה לחמש או עשר שנים.

<חנן אהרון: אנחנו לא יודעים שהוא תושב אזור, הוא הגיע בכניסה ונכנס דרך משרד הפנים לארץ והוא מסתובב עם הרישיון הזה.

<חנן אהרון: תוקף האשרה שלו כתייר פג, הוא מסתובב עם זה, שוטרים עוצרים אותו, מסתכלים לו על הרישיון, הוא ממשיך בנהיגה, הוא יכול להיכנס, אמרתי, לכל מקום.

<חנן אהרון: הייתה תקלה באמת גדולה.

<חנן אהרון: ואז בעצה אחת עם משרד הפנים אמרנו בואו קודם כל נעצור את העניין, זאת אומרת בואו ניתן להם רישיון נהיגה לחצי שנה.

<חנן אהרון: אני אומר לחצי שנה, ישבנו יחד עם משרד הפנים, אצל המנכ"ל יעקב גנות, כדי למצוא פתרון מחשובי.

<חנן אהרון: הרי זה לא עניין להביא אותם כל חצי שנה אלינו, זה גם לנו עושה כאב ראש ולא חסר לנו גם לקוחות במשרד הרישוי שאני צריך להביא אותם ולטרטר אותם, שלא בצדק.

<חנן אהרון: אבל כפתרון זמני, עד לפתרון המחשובי שהיה צריך לבוא, והפתרון המחשובי אמר שאנחנו במשרד הרישוי - - - אני אתן לך דוגמה במשרד הרישוי ברמלה, כמה שזה חמור העניין.

<חנן אהרון: במשרד הרישוי ברמלה אנשים הגיעו עם דרכון, ירדנים לצורך העניין, ועל הדרכון הידני הייתה חתומה אשרת שהייה של משרד הפנים בדרכון ועל סמך זה עשינו להם המרה לרישיון ישראלי.

<חנן אהרון: מסתבר שכל אשרות השהייה האלה היו מזויפות בכלל.

<חנן אהרון: הפקיד שיושב במשרד הרישוי רואה דרכון כמו שצריך, עם חתימה של אשרת שהייה.

<חנן אהרון: דוגמה, אני לא חלילה מול ירדן, אני מדבר על מקרים שהיו, יש עוד מקרים, והם קיבלו רישיונות ישראליים.

<חנן אהרון: בסוף הסתבר גם שהם תושבי אזור וכן הלאה.

<חנן אהרון: אז אני אומר שהייתה תקלה.

<חנן אהרון: הפתרון הכי נכון זה לעשות ממשק מול משרד הפנים, שפקידה במשרד הרישוי, מגיע אליה לקוח כזה עם דרכון, יכולה להסתכל במסוף שאין לה היום, לא היה לה אז, ולבדוק שם במרשם, היא מחוברת למרשם האוכלוסין, את סטטוס השהייה שלו בישראל ולראות אם בכלל יש לו תוקף, אשרת שהייה בקובץ במשרד הפנים לא מזויפת על גבי הדרכון ולראות מה משך הזמן.

<חנן אהרון: זאת אומרת אם יש לו אשרת שהייה לשנה אנחנו ננפיק לו רישיון נהיגה לשנה.

<חנן אהרון: עם תמונה גם.

ישראל אייכלר: מה הבעיה?

<חנן אהרון: זה לא בעיה בכלל.

<חנן אהרון: מסתבר שהייתה בעיה אחרת.

<חנן אהרון: שאלנו למה בלי תמונה, אז היינו יכולים להנפיק לו למשל כזה לחצי שנה עם תמונה.

<חנן אהרון: אנחנו לקראת סיום הממשקים האלה מול משרד הפנים, כרגע זה התחיל לעבוד, לתת אשרות שהייה בהתאם לממשק.

<חנן אהרון: היום היכולת של הפקידה אצלי ברישוי לקבל את התוקף של האשרה של אותו אזרח זר כתושב זר, היא יכולה לראות את זה היום ולהנפיק לו.

<חנן אהרון: עד עכשיו לא יכולנו.

<חנן אהרון: כשנתנו את הרישיון הזמני הזה לחצי שנה לא נתנו רישיון עם תמונה, למה?

<חנן אהרון: כי יכול להיות שלאותו אחד שהנפקתי לחצי שנה, יכול להיות שאשרת השהייה שלו הייתה רק לחודש.

<חנן אהרון: היום בפועל, כשבאת למשרד הרישוי, אזרח כזה שהגיע למשרד הרישוי, ואשרת השהייה שלו בדרכון היא לחודש, אני מנפיק לו רישיון נהיגה לחצי שנה, אין לי אפשרות להוציא לחודש.

<חנן אהרון: רישיון נהיגה לפי התקנות הוא לחצי שנה זמני.

<חנן אהרון: הם מקבלים לחצי שנה ואני יודע שחמישה החודשים הבאים הוא בכלל בלי תוקף.

<חנן אהרון: אז ניסינו למנוע את זה בכך שלא ניתן לו רישיון עם תמונה.

<חנן אהרון: למה?

<חנן אהרון: המשטרה ישבה בדיון ואמרה, 'כשאני עוצר היום נהג כזה, אני אומר תציג לי בבקשה רישיונות', הוא מציג את הרישיון הישראלי, הוא לא יודע לפי הרישיון הישראלי אם צריך לבקש, הוא לא יגיד לו סתם 'תן לי דרכון'.

ישראל אייכלר: אתה מדבר על משטרת ההגירה או משטרת התנועה?

<חנן אהרון: לא, משטרת התנועה.

ישראל אייכלר: מה אכפת להם אם - - -

<חנן אהרון: אני אגיד לך.

<חנן אהרון: נעצר מישהו לבדיקה, הוא רואה מישהו שביצע עבירת תנועה, הוא עצר אותו והוא אומר לו 'תן לי בבקשה את רישיון הנהיגה', הוא מוציא לו רישיון נהיגה.

<חנן אהרון: זו הזדמנות שלו גם לאכוף קודם כל אם הוא שוהה חוקי או בלתי חוקי.

<חנן אהרון: הוא מסתכל, הוא צריך לבקש ממנו דרכון, אני עוצר אותך, אני לא יכול להגיד לך 'תן לי דרכון', כי אתה אזרח ככל אזרח.

<חנן אהרון: אני מסתכל על רישיון ישראלי עם תמונה, מסתכל, בודק ואתה ממשיך ללכת, זה בתוקף, אבל הוא לא יכול להגיד לך 'תן לי דרכון'.

<חנן אהרון: לא היה אמצעי שיזהה.

<חנן אהרון: ברגע שהוא מסתובב עם נייר אתה חייב שיהיה לך תעודה מזהה צמודה לנייר, כי בלי זה לא - - - ואז הוא אומר לו 'תן לי בבקשה' ואז הוא חייב להוציא לו את הדרכון, כי אין לו משהו אחר, אין לו תעודת זהות ישראלית.

<חנן אהרון: ואז הוא מוציא לו דרכון, הוא מסתכל ורואה שהאשרה שלו לא תקפה ופה יש לו חצי שנה, אז הוא מבין.

<קריאה: או שהיא תקפה ומזויפת.

ישראל אייכלר: השעון רץ.

<חנן אהרון: אני נתתי בכוונה את הרקע, שיהיה מובן - - -

ישראל אייכלר: הרקע ברור לנו.

<חנן אהרון: אני לא רוצה להכביד ולטרטר.

<חנן אהרון: ניסינו פה לעשות משהו שייתן את האיזון, אנחנו לא אחראים על הביטחון במדינת ישראל, אבל אנחנו מומחים גם לעניין הזה, מבחינתי.

ישראל אייכלר: חנן, בוא נדבר על פתרונות.

<חנן אהרון: פתרונות.

<חנן אהרון: לכן אני אומר, היום, מאחר שיש ממשקים מחשוביים שאנחנו הולכים ובאמת משפרים אותם וזה הולך וקורם עור וגידים, נוכל לתת רישיון נהיגה עם תמונה, כי עכשיו זה ממוחשב - - -

ישראל אייכלר: כרטיס?

<חנן אהרון: כרטיס לפי התאריך שיש לו.

<חנן אהרון: אני רואה אשרת שהייה שמונה חודשים, הוא יקבל רישיון נהיגה לשמונה חודשים.

<חנן אהרון: אנחנו כבר סגורים בעניין ואין לי בעיה שייסע עם רישיון נהיגה עם תמונה.

<חנן אהרון: עכשיו הוא כבר לא יכול לעשות הרבה.

ישראל אייכלר: ואחר כך כשהוא יבוא, אחרי שמונה חודשים, לחדש?

<חנן אהרון: אוה, אחר כך הוא ירצה לחדש.

<חנן אהרון: את החידוש הזה אנחנו צריכים למה?

<חנן אהרון: כי לפעמים - - - תראה, גם הכתובות שלהם, של התיירים או של התושבים, לא תמיד אתה יכול לתקשר איתו באופן מסודר, לשלוח רישיון או משהו, אבל אני גם חייב לבוא לראות שאכן יש לו אשרת שהייה בתוקף.

ישראל אייכלר: תלמיד וסטודנט?

<חנן אהרון: עכשיו הגענו לעניין.

<חנן אהרון: אני אומר שאנחנו יכולים להחריג, וכך אנחנו חושבים באגף הרישוי ואנחנו עושים את זה עכשיו, להחריג אוכלוסיות מסוימות.

<חנן אהרון: כשאני אומר להחריג זה לא לעשות חלילה אפליה, אני רק אומר, ברגע שאני יודע באופן ברור שיש לי קבוצה שהם יושבים באשרת סטודנט בישראל.

<חנן אהרון: דיברת על עיתונאים למשל או דיפלומטים, אז יש לנו את כל הקובץ, אנחנו יודעים, אין לנו בעיה עם זה.

<חנן אהרון: אם היה לי את הקובץ - - -

<שלומית אבינח: איפה הקובץ?

<חנן אהרון: נדמה לי ממשרד הפנים.

<חנן אהרון: אני לא יודע אם יש פה אנשי משרד הפנים, אבל יש א'1 ו-א'2, זה קודים של אשרת סטודנט.

ישראל אייכלר: איזה יש לכם?

<ניסן שמש: א'2.

<קריאה: אני חושב שלאשתי יש א'2.

<חנן אהרון: א'5 זה תושבים מלאים.

<ניסן שמש: לא, לי יש א'2, לאשתי יש א'1, כי היא - - -

<חנן אהרון: למה אני אומר?

<חנן אהרון: אם אנחנו יודעים שיש לי קובץ כזה, קבוצה מסוימת שאני מגדיר אותה במחשב - - -

ישראל אייכלר: אתה יכול להיכנס לקובץ הזה.

<חנן אהרון: אני יודע שאיי 1, או א'1 או א'2, ידוע לי, במחשב, יש לי את הקובץ של משרד הפנים, שיאמר לי שאלה - - -

ישראל אייכלר: לכמה שנים הם מקבלים?

<חנן אהרון: לתוקף האשרה.

ישראל אייכלר: לכמה זמן אתם מקבלים?

<קריאה: שלוש שנים.

<חנן אהרון: אז אנחנו יכולים לעשות את זה.

ישראל אייכלר: מתי תעשו את זה?

<חנן אהרון: הממשקים כבר מתחילים לעבוד.

<חנן אהרון: לקח הרבה זמן, אנחנו נעשה את זה, אבל אנחנו רוצים לדעת בבירור שיש לנו את הקובץ, שיש קבוצה מסוימת שאני יודע שאלה סטודנטים, אז אנחנו יודעים לתת להם תקופה מסוימת.

<חנן אהרון: אם יש לנו את זה אין לי בעיה לעשות את זה.

ישראל אייכלר: מתי אתם אמורים לקבל את זה?

<חנן אהרון: אנחנו בישורת האחרונה.

<חנן אהרון: אנחנו צריכים גם לשבת, נעשה ישיבה מסודרת נוספת עם משרד הפנים, להגדיר לנו את הקבוצה הזאת.

<חנן אהרון: תראה, כמובן שיבואו גם קבוצות נוספות.

<חנן אהרון: כבוד היושב ראש יודע שיכולות לבוא פניות אחרות של - - -

ישראל אייכלר: לדוגמה?

<חנן אהרון: למשל זכאי חוק השבות.

<חנן אהרון: אנחנו הולכים לתת להם רישיון עם תמונה.

ישראל אייכלר: כמה זמן יש לזכאי חוק השבות אשרה?

<חנן אהרון: זכאי חוק השבות הם כאלה שלפי חוק השבת - - - הם לא רוצים, למשל הוא לא רוצה לוותר על אזרחות, הוא רוצה לבדוק את מעמדו פה בארץ, אבל הוא זכאי חוק השבות.

<חנן אהרון: לפי חוק השבות - - -

ישראל אייכלר: לכמה זמן הם מקבלים אשרה?

<חנן אהרון: אפשר לתת להם לשנתיים, אפשר לתת - - -

ישראל אייכלר: יש להם לשנתיים?

<חנן אהרון: לשנתיים אנחנו נותנים.

ישראל אייכלר: אז מה הבעיה?

<שלומית אבינח: לפי מרשם האוכלוסין אתה תיתן?

<חנן אהרון: אם יש לנו הגדרה לאותה קבוצה, שאני יודע במחשב להכניס, כל איי1 שיש לו, זה מקבל לתקופה מסוימת, לתקופת האשרה שהם נותנים, זה מקבל אשרה לשנה, זה מקבל ל - - - כך אנחנו יודעים לתת את הרישיונות.

ישראל אייכלר: תן לי תאריך, אני מאוד אוהב תאריכים.

<חנן אהרון: אתה יודע, לא הכול תלוי בנו כמובן.

<חנן אהרון: אתה יודע שאנחנו עובדים על זה.

<חנן אהרון: נתנו הרבה תאריכים, גם במשרד, אבל התהליכים המחשוביים האלה לא פשוטים.

<שלומית אבינח: אפשר את השר - - -

<חנן אהרון: אני לא יודע אם צריך את השר.

ישראל אייכלר: לא, אני לא צריך את השר, כי עד שהשר יברר במשרד - - -

<שלומית אבינח: לא השר שלכם.

<חנן אהרון: לא, אני חושב שזה בהליכים.

ישראל אייכלר: כמה?

ישראל אייכלר: אתה כאיש מקצוע בשטח ובמקום - - -

<חנן אהרון: אני כאיש מקצוע שיודע, לפעמים הדברים לוקחים - - - היו לוחות זמנים שנקבעו על ידי המנכ"ל ואחר כך הם העבירו קבצים מסוימים והקבצים האלה לא הצליחו - - - זה גם הרבה אגף מערכות מידע, שאני לא מצוי בעניין.

<חנן אהרון: כשאני מתחייב על זמנים מבחינתי, להביא את האנשים ולהושיב אותם - - -

ישראל אייכלר: מבחינתך, כן.

<חנן אהרון: אנחנו נעשה מאמץ, אני לא יודע לתת זמן מדויק, אבל אני מקווה שבשבועות הקרובים אנחנו נעשה מבחינתנו מאמץ לנסות לקבל ממשרד הפנים את הקבצים שמוגדרים, שאני יודע לתת אותם בבטחה - - -

ישראל אייכלר: אם נזמין אותך לעוד שלושה-ארבעה שבועות אתה תוכל כבר להביא לנו כרטיס כזה מודפס?

<חנן אהרון: לא, כרטיס יש.

<חנן אהרון: השאלה - - -

<שלומית אבינח: השאלה למי הוא נותן.

<חנן אהרון: כרטיס יש לנו לכולם, רק צריך למי לתת אותו.

<חנן אהרון: אנחנו צריכים לבוא עם בשורה, להגיד שלאיי 1 ואיי 2 אנחנו נותנים רישיון נהיגה לפי תוקף האשרה.

ישראל אייכלר: אתה יכול להגיד את זה היום?

<חנן אהרון: היום לא.

ישראל אייכלר: למה לא?

<חנן אהרון: כי אמרתי, אנחנו צריכים לסגור את זה.

<חנן אהרון: אם אני לא מקבל את הקובץ המחשובי - - - אם זה היה תלוי באגף הרישוי בלבד היינו עושים את זה היום.

<חנן אהרון: אבל אני צריך את הקובץ המחשובי.

<חנן אהרון: לי אין את קובץ הסטודנטים, פקיד הרישוי לא יודע אם הוא סטודנט או לא.

<חנן אהרון: כשהוא בא אליו הוא לא אומר אם הוא סטודנט.

ישראל אייכלר: אבל במחשב כתוב.

ישראל אייכלר: מה שנקרא א'1 או א'2.

<חנן אהרון: בשביל זה אני צריך את הקובץ המחשובי של הסטודנטים.

<חנן אהרון: אם אני - - -

ישראל אייכלר: מה הבעיה?

<חנן אהרון: היום אני לא מקבל ממשרד הפנים את ההגדרות שהוא סטודנט, אני צריך שהם יפלחו את זה לפי - - -

ישראל אייכלר: קבוצות יעד.

<חנן אהרון: אני לא הולך לתת לכולם עכשיו.

<חנן אהרון: תיירים למשל לא יקבלו, תיירים לא יוכלו לקבל לתקופה בלתי מוגבלת, הם יקבלו לתוקף האשרה.

<חנן אהרון: במקרה של סטודנטים אני רוצה לתת להם גם רישיון עם תמונה.

ישראל אייכלר: למה לא עם תמונה?

<חנן אהרון: אני אומר שאני רוצה לתת להם עם תמונה.

<חנן אהרון: אם אני אקבל את הקובץ ואני אהיה בטוח - - -

ישראל אייכלר: הוא רוצה לשאול כמה שאלות.

ישראל אייכלר: גם הוא מהתפוצות.

<חנן אהרון: בבקשה.

<ניסן שמש: אם מותר לי רק להציע משהו.

<חנן אהרון: רק עוד משהו שהועלה פה.

<חנן אהרון: אנחנו כמובן שלא אחראים למה שקורה בכל העולם, בקושי אחראים למה שקורה בארץ, אבל יש חברות ביטוח מסוימות - - -

ישראל אייכלר: על זה ניתן לביטוח.

<חנן אהרון: הוא יגיד, אבל אנחנו מבחינתנו מה אנחנו עושים?

<חנן אהרון: הרישיון הזה הוא תקף לכל דבר.

<חנן אהרון: דרך אגב, בחו"ל הוא יכול לנהוג איתו בצמוד לרישיון נהיגה בינלאומי.

<חנן אהרון: ברגע שהוא הולך עם רישיון מנייר ורישיון נהיגה בינלאומי, שעולה 18-19 שקלים להוציא, זה לא מסובך, הוא יכול לנהוג איתו.

ישראל אייכלר: רישיון נהיגה ישראלי בינלאומי - - -

<חנן אהרון: זה, צמוד לרישיון נהיגה בינלאומי, הוא מוכר.

ישראל אייכלר: אבל ייתנו לו רישיון נהיגה בינלאומי?

<חנן אהרון: כן.

<ניסן שמש: אז בשביל מה הוא צריך את זה?

<חנן אהרון: יש לנו הסכמים עם חלק ממדינות העולם, למשל עם איטליה, זה הכרה הגדדית ברישיון הנהיגה.

<חנן אהרון: בארצות הברית עוד אין לנו הסכם, יש לנו - - -

ישראל אייכלר: רק - - - וגואטמלה?

<חנן אהרון: לא, איטליה, גרמניה.

<חנן אהרון: התחלנו עכשיו.

ישראל אייכלר: למה אין לכם עם אמריקה?

<חנן אהרון: לא, יש הסכם הכרה הדדית, הם מכירים ברישיון הישראלי, הוא יכול לנהוג באמריקה עם הרישיון שלנו ומכירים בו.

<חנן אהרון: אני אומר, הסכם הדדי - - -

<שלומית אבינח: לא מנייר.

<חנן אהרון: למשל עם האיטלקים עשינו ממש הסכם שלא צריך מבחן שליטה בכלל.

<חנן אהרון: זאת אומרת שאני מכיר לו ברישיונות והוא מכיר ברישיונות שלו בלי - - -

ישראל אייכלר: אני לא מדבר על מבחנים.

ישראל אייכלר: אני מדבר על ששוטר עוצר - - -

<חנן אהרון: יש הכרה, בהחלט, ברישיון הישראלי.

ישראל אייכלר: רישיון בינלאומי?

<שלומית אבינח: לא בנייר, בכרטיס.

ישראל אייכלר: בכרטיס הבינלאומי?

<חנן אהרון: אמרתי, אם הנייר הזה צמוד לרישיון הנהיגה הבינלאומי הוא מוכר.

ישראל אייכלר: אבל איפה הוא עושה את רישיון הנהיגה הבינלאומי, פה?

<חנן אהרון: הוא יכול להנפיק רישיון נהיגה בינלאומי בישראל.

ישראל אייכלר: הוא לא צריך ללכת לעשות טסטים?

<חנן אהרון: לא - - -

ישראל אייכלר: על מה שיש לו פה?

<חנן אהרון: הוא הולך לממסי או טלדור, בסביבות 14 שקלים בממסי או - - -

ישראל אייכלר: פעם זה עלה המון כסף.

ישראל אייכלר: למה אתם לא מוציאים בממסי רישיון בינלאומי?

<ניסן שמש: פעם ראשונה שאני שומע דבר כזה.

<קריאה: אבל לא ייתנו לנו לנהוג עם זה פה בארץ.

ישראל אייכלר: לא, בארץ אתה נוהג עם זה.

<חנן אהרון: בארץ אתה לא צריך רישיון נהיגה בינלאומי.

<חנן אהרון: אני מדבר על חו"ל.

ישראל אייכלר: בחו"ל.

ישראל אייכלר: הוא דיבר על בעיה שאנשים מגיעים לחוץ לארץ ולא יכולים לנסוע עם הנייר הזה.

<ניסן שמש: אפשר ללכת עם נייר כזה ולהוציא - - -

<שלומית אבינח: להוציא בממסי.

<שלומית אבינח: כן.

<חנן אהרון: לא, אבל צריך לחשוב על זה, כבוד היושב ראש.

ישראל אייכלר: זו ידיעה מאוד חשובה, שאנשים לא יודעים.

ישראל אייכלר: הוא יכול ללכת לממסי עם הנייר הזה ולקבל רישיון בינלאומי.

<קריאה: גם לחצי שנה?

ישראל אייכלר: לא, רישיון בינלאומי זה בלי הגבלות, נכון?

<חנן אהרון: זה לפי התוקף הבינלאומי.

<קריאה: אם זה פג תוקף והוא בחוץ לארץ, אז לא יהיה לו רישיון?

<חנן אהרון: אבל צריך גם להבין משהו.

<חנן אהרון: אזרח, לא משנה, מישהו בא מחו"ל והוא מגיע לארץ להוציא רישיון ובסוף הוא גם רוצה עם הרישיון הישראלי הזה לנהוג בחו"ל ואנחנו צריכים להיות אחראים גם על מה שקורה שם.

<חנן אהרון: זאת אומרת אנחנו נותנים רישיון ישראלי, כמובן שהוא תקף, אבל פה במקרה הזה יש כאלה שהם לא תושבי ישראל בכלל.

<חנן אהרון: הוא תושב של אחת המדינות, הוא בא לפה, מוציא רישיון ישראלי ואז עם הרישיון הזה הוא רוצה גם לנהוג בחו"ל.

ישראל אייכלר: למה לא?

<חנן אהרון: זה יוצר בעיה, בחלק מהמדינות.

<חנן אהרון: לא מבחינתי.

ישראל אייכלר: מה הבעיה?

<חנן אהרון: אנחנו צריכים לפתור גם את הבעיה הזאת, שהרישיון הישראלי נועד לרישיון ישראלי, לתושב ישראל - - -

ישראל אייכלר: אבל אם אתה אומר שהוא יכול ללכת לממסי, להוציא 14 שקל - - -

<חנן אהרון: למה הוא לא נוהג בחו"ל עם הרישיון הזר שלו?

<חנן אהרון: סתם שאלה.

<שלומית אבינח: אין לו.

<חנן אהרון: מה אין לו? הוא עשה המרה על סמך רישיון זר, מה זה אין לו?

<שלומית אבינח: חנן, אתה - - -

<חנן אהרון: אין אין לו, אם יש לו רישיון ישראלי - - - למה הוא צריך את הרישיון הישראלי בארצות הברית אם יש לו רישיון - - -

<שלומית אבינח: אין לו רישיון זר, הוא - - -

<חנן אהרון: ארצות הברית מכירה ברישיון הזה לתקופות שהיא מכירה, חצי שנה, שנה.

ישראל אייכלר: חנן, תקשיב לשאלות נוספות.

<גרשון: אני גם תלמיד פה.

<גרשון: קודם כל למה לא מנפיקים לעשר שנים רישיון ולכתוב על הרישיון שזה צמוד לדרכון.

<גרשון: את כל מה שכתבתם פה על הנייר תכתבו על זה.

<גרשון: אתם אמרתם שיש בעיה - - - אמרתם שיש בעיה שכשמשטרת תנועה עוצרת אותו הוא לא יודע לבקש ממנו, ואולי הוא שוהה פה בארץ לא חוקי.

<גרשון: אז קודם כל זה לא קשור למשטרת התנועה ומשטרת התנועה לא יכולה לעשות שום דבר למישהו ששוהה פה בארץ לא חוקית, זה בכלל לא בתיק שלהם, זה במשרד הפנים, אבל בוא נגיד - - -

<חנן אהרון: אבל המדינה זו אותה מדינה.

<חנן אהרון: איך אתה רוצה לזהות שאם הוא שוהה בלתי חוקי?

ישראל אייכלר: - - - לסבך את זה, שיהיה כתוב על הרישיון לזיהוי עם דרכון.

<חנן אהרון: הוא רוצה עשר שנים כאשר אני אומר לך שאשרת השהייה שלו בישראל היא, נגיד, שלוש שנים.

<חנן אהרון: אז אני נותן לו אחר כך עוד שבע שנים רישיון שהוא בתוקף?

<גרשון: מה זה אכפת לך?

<גרשון: כי יופיע על זה - - - לא, הבעיה הייתה שאנשים יסתובב עם - - -

ישראל אייכלר: רק השאלה הביטחונית.

ישראל אייכלר: יש שאלה אחרת, שמשרד הפנים לא רוצה את - - -

<שלומית אבינח: הוא צודק.

<חנן אהרון: כבוד היושב ראש, תסתכל על כל התמונה, האם אתה חושב שאדם שאין לו אשרת שהייה בישראל והוא יכול לשמש במקרים מסוימים, אני לא איש ביטחון - - -

ישראל אייכלר: לא, אני מדבר על אשרת השהייה כתייר.

<חנן אהרון: אז זה בתוקף האשרה שלו.

ישראל אייכלר: לא.

ישראל אייכלר: בוא נחזור לתחילת הבעיה.

ישראל אייכלר: משרד הפנים השתמש בתירוץ הביטחוני שכולנו נעמוד קדוש קדוש קדוש.

<חנן אהרון: לא, זה לא משרד הפנים השתמש בזה.

ישראל אייכלר: אני אומר לך שכן.

ישראל אייכלר: מה הם רצו עוד?

ישראל אייכלר: הם רוצים לכפות על אלפי תיירים ותושבים שיעשו עלייה, משימה שאיננה משימה מדינתית ממלכתית של מדינה, זו משימה אידיאולוגית של אנשים, שיש אנשים שאין להם אידיאולוגיה כזו.

ישראל אייכלר: הם ניצלו את כרטיס הרישיון כדי לכפות על אנשים לעשות עלייה.

ישראל אייכלר: על זה צעקתי בוועדת הכלכלה.

<חנן אהרון: אני לא מצוי בזה.

ישראל אייכלר: אני אומר לך, אני מצוי, כי ניהלתי מולם את הדיון.

ישראל אייכלר: אמרה לי פקידה במשרד, 'מה, אתה לא רוצה שתהיה עלייה לישראל?

ישראל אייכלר: ' אמרתי לה, 'מה אתם מערבים רישיון הנהיגה בעלייה לישראל?'

<חנן אהרון: אגף הרישוי במשרד התחבורה שמח לתת רישיון וזה תפקידו, לתת רישיונות, לכל דורש, לכל תקופה שתוחלט.

<גרשון: שני דברים.

<גרשון: קודם כל אתה אמרת שאתם צריכים את התוכנה הזאת, את הקובץ הזה, ממשרד הפנים.

<גרשון: משרד הפנים גם לא מנפיק אשרה, רק לפי תוקף הדרכון, ואין לו את הקובץ הזה מארצות הברית, רואים, בודקים, פותחים דרכון, תוקף עד 2017, 'אני לא יכול לתת לך אשרה עד 2019 אם הדרכון - - -

<שלומית אבינח: נכון, אין לך דרכון בתוקף.

<גרשון: אז למה אתם גם לא יכולים לבדוק אשרות?

<גרשון: אשרות זה דבר שכתוב מתי זה פג ולכן - - -

<חנן אהרון: איך אני אבדוק את האשרות?

<גרשון: אתה פותח דרכון.

<חנן אהרון: הסברנו לך לפני דקה שנתנו לפי דרכון ובסוף הסתבר שהדרכון מזויף.

<גרשון: אתם רוצים להתמודד עם דרכונים מזויפים?

<גרשון: ומי שנכנס למשרד הפנים עם דרכון מזויף ומקבל אשרה על זה?

<גרשון: אתה לא זה שצריך להתמודד עם דרכון מזויף.

<חנן אהרון: לא, אני לא - - -

ישראל אייכלר: הוא סיפר את הרקע - - -

<חנן אהרון: לא, הוא צודק - - -

ישראל אייכלר: אתה צודק, אבל הוא סיפר את הרקע הביטחוני.

ישראל אייכלר: יעקב גנות בא מהמשטרה, בא מבתי הסוהר ומרשות ההגירה, אז היו לו אג'נדות נוסף מאשר משרד התחבורה.

ישראל אייכלר: אני מאוד בידידות איתו, אני מכבד אותו, אני - - -

<חנן אהרון: לא, אני חושב שהוא גם עשה נכון.

ישראל אייכלר: כן, הוא איש מיוחד במינו, יש לו המון המון זכויות, אבל הראש שלו היה רק - - -

<חנן אהרון: כבוד היושב ראש, משפט אחד.

<חנן אהרון: לא רק הוא, אני לא אומר את זה סתם, כוחות הביטחון אמרו שלגורמי הטרור הטרף הקל זה כאלה שמחזיקים ברישיון ישראלי שנותן להם להסתובב פה בארץ בכל מקום.

<חנן אהרון: בעזרת הרישיון הזה הם יכולים לעשות פיגועים ולהסתובב במקומות שאחרים לא יכולים.

<חנן אהרון: זה היה טרף קל, לכן הוא אמר שבוא לפחות - - - מבחינתי זה לתת רישיון, דרך אגב, אותי זה רק מסבך - - -

ישראל אייכלר: הדיון נגמר, כי תיכף אני אתחיל להגיע דברים על 300,000 מחזיקי תעודות הזהות בירושלים שיכולים להסתובב בכל מקום וגם לירות בשער שכם.

<חנן אהרון: אני לא איש ביטחון.

ישראל אייכלר: אבל זה לא נושא לדיון הזה ולכן אני לא אומר את זה.

ישראל אייכלר: אז כמו שאמרתי, לא אמרתי.

ישראל אייכלר: שאלתי שאלה, מישהו רוצה לדאוג לי שמישהו ייכנס מירדן ויעשה, ואני מכבד את הדברים, 300,000 אנשים מסתובבים פה עם תעודות זהות ישראליות ואין לך שום שליטה עליהם, אז פתאום הוא נהיה לי שולט על איזה שהוא מישהו שיבוא מירדן.

ישראל אייכלר: ומה אכפת לי מאלפי או מאות אלפי תיירים שמגיעים לארץ והם צריכים לסבול בשביל שאחד יבוא מירדן עם חותמת מזויפת.

ישראל אייכלר: זה חוסר היגיון שכבר כן נוגע לנושא שלנו.

<חנן אהרון: משרד התחבורה לא אחראי על הצד הביטחוני בישראל.

<חנן אהרון: אנחנו מבחינתנו הנפקנו רישיונות לעשר שנים, ננפיק בהתאם להנחיות שנקבל.

ישראל אייכלר: עכשיו בוועדת חוץ וביטחון, יש לנו דיון על אזור יהודה ושומרון, על הביטחון שם.

ישראל אייכלר: הנושא הזה שנגעתי, לגבי מחזיקי תעודות הזהות עם הסכנה הביטחונית, זה כן נוגע, אבל לא לוועדה הזאת.

ישראל אייכלר: בואו נסכם את הדיון עם - - -

<שלומית אבינח: רגע, מה עם חברות הביטוח?

<יואב ענתבי: לעניין חברות הביטוח, כל פתרון שיקל על האזרחים אנחנו מקבלים אותו בברכה.

<יואב ענתבי: לעניין חברות הביטוח, ממה שביררתי, לא מצאנו איזה שהיא בעיה ואני אסביר.

<יואב ענתבי: אם מתייחסים לנהג, למי שנוהג ברכב, כל עוד שיש לו רישיון ואפילו אני מצטט מפסק דין ואולי לפי סעיף 7(3) לחוק הפיצויים, 'בין המקרים שבהם לא יהיה זכאי נפגע לפיצויים לפי החוק נכלל עניינו של מי שנהג ברכב כשאין לו רישיון לנהוג בו למעט רישיון שפקע מחמת אי תשלום אגרה', וכו'.

<יואב ענתבי: מתוך פסק הדין.

<יואב ענתבי: 'המונח רישיון לנהוג בו נקבע כי נהג שנהג בהסתמך על רישיון נהיגה זר שהוא לא בהתאם להוראות תקנות התעבורה נחשב כמי שנהג ללא רישיון ברכב, הגם שרישיון הנהיגה הזר שלו היה בתוקף'.

<יואב ענתבי: זה מתוך פסק דין של המחוזי.

<יואב ענתבי: דהיינו, חברות הביטוח, כל עוד שיש לנהג רישיון והרישיון מוכר על ידי משרד התחבורה וזה רישיון בר תוקף, אז לא צריכה להיות שום בעיה.

<יואב ענתבי: אם אותו נהג נָהג בביטוח, פגע באיזה שהוא מישהו, נפגע גוף, והרישיון לו הוא בר תוקף על פי תקנות משרד התחבורה, זה טוב ויפה.

<יואב ענתבי: אם הרישיון שלו הוא לא בר תוקף על פי משרד התחבורה, לא ראוי גם לקחת ממנו פרמיה ובסוף לא לשלם לו.

<יואב ענתבי: זאת אומרת על פי החוק הוא לא זכאי לפיצוי אם אין לו רישיון נהיגה.

ישראל אייכלר: אתה מבין איזה כשל אנחנו גורמים?

ישראל אייכלר: שהחבר'ה האלה, שכל כך קשה להם, נוסעים עם רישיון לא בתוקף, רישיון אמריקאי, כשיבואו אחרי תאונה הביטוח יגיד ובצדק 'לא מכירים בכם - - -

<חנן אהרון: הם יכולים לבטח אותו לפי הרישיון הזה שהוא מקבל מאיתנו.

ישראל אייכלר: לא, אבל הבירוקרטיה מסכנת את החבר'ה שלא הולכים לעשות את הבירוקרטיה ונוסעים עם רישיון אמריקאי, שהוא כבר לא בתוקף, כי על פי החוק אסור לו לנסוע, רק שישה חודשים.

<חנן אהרון: אז זה כשל שלהם.

ישראל אייכלר: לא, זה כשל שלנו, שאנחנו מאפשרים בירוקרטיה כל כך קשה שגורמת לאנשים לנסוע עם הרישיון האמריקאי, שאחרי שישה חודשים - - - זו גם גזרה שלנו, שאחרי שישה חודשים - - -

<חנן אהרון: עד שנה.

ישראל אייכלר: אחרי שנה.

ישראל אייכלר: בשנה השנייה הוא נוסע ומתחיל לפחד, הוא יהרוג אנשים והביטוח יגיד שאין ביטוח ואין לי טענה אליכם.

<יואב ענתבי: בגלל זה צריך להסדיר את העניין, שאנחנו חושבים שזה מאוד נכון, גם לעניין ה - - -

ישראל אייכלר: לפשט את הבירוקרטיה.

<יואב ענתבי: נכון, לפשט גם לעניין האזרחים וגם לעניין הפקידים.

<יואב ענתבי: יכול להיות - - -

ישראל אייכלר: יש את אתגר בעיות ביטחוניות, עכשיו יש בעיות בטיחותיות.

<יואב ענתבי: שזה חשוב מאוד.

<יואב ענתבי: אגב, אם אתה מסתכל על ביטוח חובה בכלל הביטוחים, הביטוחים הם לרכב לרוב, זה לא על הנהג, זאת אומרת אתה יכול לבטח כמה נהגים על אותו רכב, אבל הבעיה עם הפוגע היא ב אמת אותו אחד שהרישיון שלו הוא לא בר תוקף ואז מתעוררת הבעיה, ואם קיימת כזאת בעיה ראוי בכלל שהוא לא יהיה מבוטח, שלא ישלם פרמיה ובסוף לא יקבל - - -

ישראל אייכלר: לא אכפת לי שהוא ישלם פרמיה, אכפת לי שהוא לא מבוטח.

<יואב ענתבי: נכון.

<יואב ענתבי: לא רק שהוא לא מבוטח, אבל זה גם לא נכון לקחת כסף ממישהו - - -

ישראל אייכלר: חברת ביטוח לא יכולה לבטח משהו שהוא לא - - -

<יואב ענתבי: נכון, אז זה כל העניין - - -

ישראל אייכלר: גם לא מצד שלישי הוא מבוטח?

<יואב ענתבי: ביטוח הרכב זה ביטוח חובה וביטוח מקיף, הוא מקיף הכול, כולל צד ג'.

ישראל אייכלר: כן, אבל אם הנהג לא - - -

<יואב ענתבי: ביטוח רכב חובה הוא הכי מקיף בעולם.

ישראל אייכלר: גם אם הנהג נהג ללא רישיון?

<יואב ענתבי: אם הנהג נהג ללא רישיון אז יש פה כמה היבטים, אחד לעניין הנהג עצמו, כמו שנאמר, יכול להיות שהוא לא זכאי.

<יואב ענתבי: אם הנהגים ברכב איתו לא ידעו שהוא נוהג על פי רישיון וכו', לא ידעו שאין לו רישיון, יש גם מוסד שנקרא קרנית, שהוא אמור לטפל בתאונות פגע וברח - - -

ישראל אייכלר: והאדם שהוא דרס אותו או שהוא התנגש בו?

<יואב ענתבי: אז הוא גם אמור להיות מבוטח על ידי קרנית, שהיא - - -

ישראל אייכלר: אבל הם מבוטחים או לא מבוטחים?

<יואב ענתבי: הוא אמור להיות מבוטח על ידי קרנית.

<יואב ענתבי: קרנית זה איזה שהוא מוסד מטעם ביטוח החובה, יש איזה שהוא משהו - - -

<שלומית אבינח: הוא יודע להפנות אותו לקרנית.

<שלומית אבינח: כל העניין הוא - - -

<יואב ענתבי: אנשים יודעים שבתאונות פגע וברח או מקום שאין מבטח מאחוריו או מקום ש - - -

ישראל אייכלר: בקיצור, חייבים לסדר את זה, אני מאוד שמח, חנן, שיכולים לסדר את זה, כי גם למשל מקרה כמוהו, שלא הוא פגע אלא מישהו פגע בו, אין לו גם ביטוח.

<יואב ענתבי: פה הוא מדבר על ביטוח רכב רכוש.

<יואב ענתבי: אני לא מכיר את המקרה הספציפי, אבל בעיקרון אם מישהו פגע בו אז זה בעניין רכב - - -

ישראל אייכלר: אני רוצה לסכם את הדיון, ברשותכם, מחכים לי כבר שם.

ישראל אייכלר: הוועדה לפניות הציבור דנה בנושא הנפקות רישיונות נהיגה מנייר והמרת רישיונות בישראל ומדינות זרות, והבירוקרטיה הקשה שמגבילה תיירים ותלמידים וסטודנטים, כפי שפורט בדיון המפורט בוועדה.

ישראל אייכלר: הוועדה שמעה את משרד התחבורה, שהוא יסכים להנפיק רישיונות נהיגה עם כרטיסים עם תמונה בהתאם לתוקף אשרת השהייה של התושב הזר, בתנאי שיועבר לו קובץ ממרשם האוכלוסין.

ישראל אייכלר: זה אמור לקרות בשבועות הקרובים.

ישראל אייכלר: סטודנטים ולומדים בעלי היתר שהייה א'1 ו-א'2 יורשו לקבל רישיון עם כרטיס עם תמונה עד לתום אשרת השהייה שלהם.

ישראל אייכלר: בעלי רישיון נהיגה מנייר יוכלו להנפיק רישיון נהיגה בינלאומי בחברת רישיונות כמו ממסי וטלדור, גם היום.

ישראל אייכלר: אנחנו נקיים ישיבת מעקב פה עוד שלושה שבועות בתקווה עם נציגי מרשם האוכלוסין בתקווה שעד אז הם כבר יהיו מתואמים ומסונכרנים עם משרד התחבורה וחברות הביטוח, כדי שגם אתם תהיו מעודכנים.

<חנן אהרון: אני רק רוצה לומר שאני לא מצוי בהליכים המחשוביים, נתתי פה כמה שבועות.

ישראל אייכלר: לא, אני מקיים בעוד כמה שבועות.

<חנן אהרון: לא, כמה זה לוקח, אנחנו גם נבדוק מחשובית - - -

ישראל אייכלר: לא, תלוי אם איש המחשב מקבל הוראה להביא תוך יומיים או תוך שנתיים.

ישראל אייכלר: אני מכיר כמה אנשי מחשבים שמוכנים להתנדב במשרד הפנים, לעשות כמה קליקים ולהעביר את כל הדברים האלה.

ישראל אייכלר: תודה, חנן, שהיית איתנו.